**Franţa**

**Franţa** – este o ţară din **regiunea Europei de Vest**. Are o populaţiede **peste 66 milioane** de locuitori ( locul 3 în Europa ) şi o suprafaţă de aproximativ 675000 de km2 ( locul 2 în Europa ). Franţa deţine şi alte teritorii cum ar fi : **Insula Corsica, Guyana Franceză, Insulele Reunion,Aruba etc.** ( vezi harta de la pag. 69 din manual )

**Vecinii Franţei** sunt : **Italia, Elveţia, Germania, Luxemburg, Belgia, Spania, Andorra şi Monaco.**

**Relieful Franţei** este variat. Două treimi din suprafaţa Franţei este acoperită cu câmpii şi platouri joase. Cea mai mare înălţime se află în Munţii Alpi – Vf. Mont Blanc – 4807 m. În Franţa întâlnim şi munţi formaţi în orogeneza hercinică cum ar fi : Masivul Central Francez, Munţii Jura, Munţii Vosgi. Munţii Pirinei şi Munţii Alpi , cu înălţimi mari s-au format în orogeneza alpină.

**Hidrografia Franţei** este bogată. Principalele fluvii sunt : Loara, Ron, Sena ( trece prn Paris ), Garonne. Franţa are ieşire la Marea Mediterană, Marea Mânecii, Marea Nordului şi Oceanul Atlantic.

**Clima Franţei** – este teperat oceanică în vest şi mediteraneană în sud. Clima este influenţată de Curentul Atlanticului de Nord şi de vânturile de vest.

**Vegetaţia** este dominată de păduri de foioase ( 25% din teritoriul Franţei) şi de vegetaţie mediteraneană în sud.

**Populaţia Franţei** – majoritari sunt francezii, dar există şi un număr mare de imigranţi sosiţi din zona Africii. Capitala ţării este Paris – cel mai mare oraş .Alte oraşe mari : Lyon, Marsilia, Toulouse, Bordeaux, Nisa, Nantes, Strasbourg

**Economia Franţei** este printre cele mai dezvoltate din lume. Franţa este principala ţară agricolă a Uniunii Europene. Franţa exportă : cereale, zahăr, produse lactate, brânzeturi, vin şi carne. Idustria este dezvoltată : industria energetică, aeronautică, constructoare de maşini etc . Franţa deşi are resurse naturale importă o serie de materii prime.

**Serviciile ( Comerţul, Transporturile şi Turismul )** sunt foarte dezvoltate.

**Germania**

Germania este o ţară din **regiunea Europei Centrale**. Are o suprafaţă de aproximativ 360000 km2 şi o populaţie de **peste 82 milioane** de locuitori **( locul 2 în Europa după Rusia )**

**Vecinii Germaniei** sunt : **Danemarca, Polonia, Cehia, Austria, Elveţia, Franţa, Luxemburg, Belgia şi Olanda.**

**Relieful Germaniei** se caracterizează prin creşterea altitudinilor de la nord spre sud.

* În Nord se află **Câmpia Germaniei de Nord**
* În centru întâlnim munţi hercinici : **Munţii Harz, Munţii Metaliferi, Munţii Pădurea Neagră)**
* În Sud se află **Munţii Alpii Bavariei** – cei mai înalţi, formaţi în orogeneza alpină. Cea mai mare altitudine este în **vf. Zugspitze – 2963 de metri**.

**Hidrografia Germaniei** – reţeaua de ape este bogată. Germania are ieşire la **Marea Baltică şi Marea Nordului**. Râurile **Rin, Elba, Weser** se varsă în Marea Nordului , **Oder** în Marea Baltică şi **Dunărea** în Marea Neagră. **Duisburg** este cel mai mare port fluvial din lume.

**Clima Germaniei** – este temperată cu nuanţe de tranziţie între clima **temperat oceanică în vest şi temperat continentală în est.**

**Vegetaţia** este dominată de pădurile de foioase şi conifere. În partea de nord apare o vegetaţie de **lande** – o formatiune vegetală specifică acestei zone

**Solurile** au fertilitate redusă , chiar şi în Câmpia Germaniei de Nord

**Populaţia** – Germania este cea mai populată ţară a Uniunii Europene. Peste 85% trăieşte în mediulurban ( la oraş ). Oraşele principale sunt : **Berlin, Hamburg, Munchen, Koln, Stuttgart, Frankfurt** etc. berlin este capitala ţării. Cea mai mare densitate a populaţiei se află în zona Rin-Ruhr

**Economia** este foarte dezvoltată Germania fiind numită „motorul economiei europene „. Agricultura este puternic mecanizată. Industria prelucrează resursele de care dispune ţara. Cea mai importantă ramură este industria constructoare de maşini ( Mecedez, Volkswagen, Audi, Porche, Opel etc ). **Serviciile** sunt foarte dezvoltate.